nahid-hub/BLUGE-bengali-wikipedia-section-title-prediction huggingface dataset:
মক্কার অন্যান্য নও মুসলিমদের মত যুবাইর অনেক অত্যাচার ও নির্যাতনের শিকার হন। তার চাচা সকল রকম চেষ্টা করেও তাকে ইসলাম ধর্ম ত্যাগ করাতে না পেরে দৈহিক নির্যাতন শুরু করেন। তাকে উত্তপ্ত পাথরের উপর চিৎ করে শুইয়ে দিয়ে মারধর করা হতো। তাদের অত্যাচারে অতীষ্ঠ হয়ে তিনি একটা মুসলিম দলের সাথে হাবশায় চলে যান। কিছুদিন সেখানে অবস্থানের পর পুনরায় মক্কায় প্রত্যাবর্তন করেন। ঐ সময় নবী মুহাম্মদ মদীনায় হিজরত করলে তিনিও মদীনায় গমন করেন।

সঠিক অনুচ্ছেদ শিরোনাম কোনটি?
titleA. মক্কা বিজয়ে অবদান
titleB. খাইবারের যুদ্ধে অবদান
titleC. ইয়ারমুকের যুদ্ধ
titleD. হাবশায় হিজরত
উত্তর: titleD
বারাণসীর জনসংখ্যার প্রায় ২৯% কাজে নিযুক্ত। এদের মধ্যে ৪০% কারখানায় কাজ করে, ২৬% ব্যবসাবাণিজ্যের কাজে নিযুক্ত, ১৯% অন্যান্য কাজে নিযুক্ত, ৮% কাজ করে পরিবহন ক্ষেত্রে, ৪% কাজ করে কৃষি ক্ষেত্রে, ২% কাজ করে নির্মাণ শিল্পে এবং ২% মানুষ মরসুমি শ্রমিক (বছরের অর্ধেকের কম সময় কাজে নিযুক্ত থাকে)।

কারখানায় কর্মরত শ্রমিকদের মধ্যে ৫১% কাজ করে বস্ত্রশিল্পে, ১৫% কাজ করে ধাতুশিল্পে, ৬% কাজ করে মুদ্রণশিল্পে, ৫% কাজ করে বিদ্যুৎ যন্ত্রশিল্পে, বাকিরা অন্যান্য বিভিন্ন শিল্পে কাজ করে। বারাণসীর শিল্পক্ষেত্রটি বিশেষ উন্নত নয়। ক্ষুদ্র ও কুটির শিল্পই এখানকার প্রধান শিল্প।

বারাণসী একটি উল্লেখযোগ্য রেশম বস্ত্রশিল্প কেন্দ্র। এই শিল্প কুটির শিল্প। শিল্পীরা অধিকাংশ মোমিন আনসারি সম্প্রদায়ভুক্ত মুসলমান। সারা ভারতে বারাণসীর পরিচিতি এই অঞ্চলের সূক্ষ রেশমের বেনারসি শাড়ির জন্য। এই শাড়ির ব্রোকেডে সোনা ও রুপোর সুতোর কাজ থাকে। হিন্দুদের বিয়ে ও অন্যান্য সামাজিক অনুষ্ঠানে এই শাড়ি ব্যবহৃত হয়। রেশম উৎপাদন করে শিশুশ্রমিকেরা। তবে তাদের মজুরি ভারতের অন্যান্য অঞ্চলের তুলনায় কম। যান্ত্রিক তাঁত, কম্পিউটার-কেন্দ্রিক নকশা ও চীনা রেশম ব্যবসায়ীরা এখন এখানকার রেশম শিল্পের কাছে বিশেষ সমস্যা হয়ে দেখা দিয়েছে।

ধাতুশিল্পের ক্ষেত্রে ডিজেল ইঞ্জিন শিল্পই প্রধান। ভারত হেভি ইলেকট্রিক্যালস লিমিটেড একটি বড়ো বিদ্যুৎ যন্ত্রাংশ উৎপাদন কারখানা। এরা একটি ভারি যন্ত্রাংশ মেরামতির কারখানাও চালায়। এছাড়া বারাণসীতে উৎপাদিত হয় হাতে বোনা মির্জাপুরি কার্পেট, মাদুর, ধুরি, পিতলের বাসন, তামার বাসন, কাঠ ও মাটির খেলনা, সোনার গয়না ও বাদ্যযন্ত্র। পান, ল্যাংড়া আম ও খোয়া অন্যতম কৃষিজ সামগ্রী।

পর্যটন বারাণসীর একটি গুরুত্বপূর্ণ শিল্প। ২০০৫-২০১০ সালের হিসেব অনুসারে, দেশের প্রায় ৩ লক্ষ ও বিদেশের ২০০,০০০ পর্যটক প্রতি বছর বারাণসীতে আসেন। এঁরা আসেন মূলত ধর্মীয় অনুষ্ঠানে যোগ দিতে। 
দেশের পর্যটকেরা আসেন মূলত বিহার, পশ্চিমবঙ্গ, মধ্যপ্রদেশ ও উত্তরপ্রদেশ থেকে। বিদেশি পর্যটকেরা মূলত আসেন শ্রীলঙ্কা ও জাপান থেকে। প্রধানত অক্টোবর থেকে মার্চ মাসের মধ্যেই পর্যটকরা বেশি আসেন। শহরে পর্যটকদের থাকার জন্য ১২,০০০ বিছানার ব্যবস্থা আছে। এর অর্ধেক পাওয়া যায় সুলভ মূল্যের হোটেলে এবং এক-তৃতীয়াংশ পাওয়া যায় ধর্মশালাগুলিতে। মোটের উপর, বারাণসীতে পর্যটন শিল্পের পরিকাঠামোও খুব উন্নত নয়।

বারাণসীর উল্লেখযোগ্য শপিং মল ও মাল্টিপ্লেক্সগুলি হল আইপি মল (সিগরা), আইপি বিজয়া মল (ভেলুপুর), পিডিআর (লুক্সা), জেএইচভি মল (বারাণসী ক্যান্টনমেন্ট)। এই শহরে বেশ কিছু ব্যাংকের শাখা আছে। এগুলির মধ্যে উল্লেখযোগ্য: স্টেট ব্যাংক অফ ইন্ডিয়া, ইন্ডিয়ান ওভাসসিজ ব্যাংক, ব্যাংক অফ বরোদা, কানাড়া ব্যাংক, অন্ধ্র ব্যাংক, এলাহাবাদ ব্যাংক ও সেন্ট্রাল ব্যাংক অফ ইন্ডিয়া।

সঠিক অনুচ্ছেদ শিরোনাম কোনটি?
titleA. ধর্মীয় উৎসব
titleB. চিকিৎসা পরিষেবা
titleC. সংগীত
titleD. অর্থনীতি
উত্তর: titleD
ক্যালকাটা ট্রামওয়েজ কোম্পানির দাবি অনুসারে ১৯২৬ সালে প্রথম সিটিসি সাধারণ বাস পরিষেবা চালু করেছিল। কিন্তু এই প্রকল্পটি পরে প্রত্যাহার করে নেওয়া হয়।

এখন কলকাতা ও তার পার্শ্ববর্তী যেসব অঞ্চলে ট্রাম পরিষেবা সুলভ নয়, সেই সব অঞ্চলের জন্য ১৯৯২ সাল থেকে ক্যালকাটা ট্রামওয়েজ কোম্পানি বাস চালিয়ে আসছে। সংস্থার আর্থিক উন্নতির ক্ষেত্রেও এই পরিষেবার গুরুত্ব অপরিসীম। প্রথম দিকে রাজাবাজার থেকে ৪০টি বাস চালু করা হয়েছিল। এরপর ১৯৯৩ সালে খিদিরপুর ডিপো থেকে বাস পরিষেবা চালু হয়। ১৯৯৪ ও ১৯৯৫ সালে যথাক্রমে টালিগঞ্জ ডিপো ও বেলগাছিয়া ডিপো থেকে সিটিসির বাস পরিষেবা শুরু হয়। ২০০৫ সালে চালু হয় হাওড়ার ঘোষবাগান ডিপো।

বর্তমানে চালু সিটিসি বাসরুটগুলি টালিগঞ্জ, বেলগাছিয়া, খিদিরপুর ও রাজাবাজার – এই চারটি ডিপো থেকেই পরিচালিত হয়ে থাকে।

টালিগঞ্জ ডিপোর বাসরুটগুলি হলঃ এসপ্ল্যানেড-বিশালাক্ষীতলা (এক্সপ্রেস), নুরপুর-এসপ্ল্যানেড (এক্সপ্রেস), এসপ্ল্যানেড-গাদিয়ারা (সুপার এক্সপ্রেস), টালিগঞ্জ-করুণাময়ী (সি-২), গড়িয়া-বিরাটি (সি-৩), জোকা-পাটুলি (সি-৪), গড়িয়া স্টেশন-হাওড়া স্টেশন (সি-৫), মুকুন্দপুর-হাওড়া স্টেশন (সি-৫/১), টালিগঞ্জ-নিক্কো পার্ক (সি-৮), বিজয়গড়-হাওড়া স্টেশন (সি-১৩), টালিগঞ্জ-মধ্যমগ্রাম (সি-১৪/১), টালিগঞ্জ-বারাসাত (সি-১৮), বারুইপুর-হাওড়া স্টেশন (এক্সপ্রেস), নৈনান-এসপ্ল্যানেড (এক্সপ্রেস)।

বেলগাছিয়া ডিপোর বাসরুটগুলি হলঃ বোটানিক্যাল গার্ডেন-গালিফ স্ট্রিট (সি-৬), গালিফ স্ট্রিট-গড়িয়া স্টেশন (সি-১৬), সিঁথির মোড়-দানেশ শেখ লেন (সি-১০), ডোমজুড়-টালা পার্ক (সি-১১), টালা ট্যাঙ্ক-গড়িয়া স্টেশন (সি-১২), টিকিয়াপাড়া/টালা পার্ক-বিবাদীবাগ (টি-৮), মধ্যমগ্রাম-বোটানিক্যাল গার্ডেন (টি-৯), মুন্সিরহাট-হাওড়া স্টেশন (সি-১১/১), লাউহাটি-এসপ্ল্যানেড (টি-১১)।

খিদিরপুর ডিপোর বাসরুটগুলি হলঃ মন্দিরতলা-বিবাদীবাগ (টি-২), মন্দিরতলা-করুণাময়ী (টি-৪), দানেশ শেখ লেন-পাটুলি (সি-১), হরিমোহন ঘোষ কলেজ-হাওড়া স্টেশন (সি-৭), আমতলা-হাওড়া স্টেশন (এক্সপ্রেস), রায়চক-এসপ্ল্যানেড (এক্সপ্রেস)।

রাজাবাজার ডিপোর বাসরুটগুলি হলঃ রাজাবাজার-আলমপুর (টি-১), রাজাবাজার-ঘটকপুকুর (টি-৩), রাজাবাজার-ভাঙ্গড় (টি-৫), রাজাবাজার-হাওড়া স্টেশন (টি-৬), ট্যাংরা-হাওড়া স্টেশন (টি-৭), এসপ্ল্যানেড-আমতা (এক্সপ্রেস), এসপ্ল্যানেড-জাঙ্গিপাড়া (সুপার এক্সপ্রেস), রাজাবাজার-মালঞ্চ (টি-১০), এসপ্ল্যানেড-পাঁচলা (এক্সপ্রেস)।

সঠিক অনুচ্ছেদ শিরোনাম কোনটি?
titleA. স্বাধীনোত্তর কাল
titleB. ইতিহাস
titleC. সিটিসি বাস পরিষেবা
titleD. সুবিধা ও অসুবিধা
উত্তর: titleC
২০১১ সালে অস্ট্রেলিয়ার জাতীয় সমীক্ষা হতে পাওয়া তথ্য হতে দেখা যায়, ৬৬৮ জন অস্ট্রেলীয়, অস্ট্রেলিয়ায় ববসবাস করছিলেন, যাদের মাতাপিতা মঙ্গোলীয়। এছাড়াও সেই সমীক্ষায় বলা হয়, মঙ্গোলীয় ভাষা অস্ট্রেলিয়ায় ক্রমবর্ধমান ভাষাগুলোর মধ্যে নবম স্থানে ছিল। সে সময় মোট ১২৩৫ জন মঙ্গোলীয় বংশোদ্ভূত মানুষ অস্ট্রেলিয়াতে বসবাস করছিলেন।.

সঠিক অনুচ্ছেদ শিরোনাম কোনটি?
titleA. বৈদেশিক সাহায্য
titleB. অভিবাসন
titleC. মানুষ
titleD. ইতিহাস
উত্তর: titleB
মানব প্রজনন সাধারণত যৌনসঙ্গমের মাধ্যমে শুরু হয়, যার ফলে নয় মাস গর্ভধারণের পর প্রসবের মাধ্যমে নবজাতক শিশুর জন্ম হয়; তবে চাইলে কৃত্রিম প্রক্রিয়ায় বীর্যপ্রদানের মাধ্যমেও গর্ভধারণ করা যায়। মানব শিশু স্বনির্ভর হওয়ার আগ পর্যন্ত বহুবছর ধরে মাতাপিতা প্রদত্ত যত্নের প্রয়োজন হয়, যা সাধারণত বারো থেকে আঠারো বছর অথবা তারও বেশি। পুরুষ কনডম অথবা নারী কনডমের মত জন্মনিরোধক ব্যাবহারের মাধ্যমে গর্ভধারণ প্রতিরোধ করা যায়।

সঠিক অনুচ্ছেদ শিরোনাম কোনটি?
titleA. গর্ভধারণ
titleB. যৌনসঙ্গম
titleC. মানব পুরুষ
titleD. প্রক্রিয়া
উত্তর: titleD
ডিভাইসের এক প্রান্ত একটি পুরুষ টাইপ-এ ইউ এস বি সংযোজক দিয়ে লাগানো থাকে। প্লাস্টিক কেসের ভিতরে একটি ছোট সার্কিট বোর্ড বা বর্তনী মঞ্চ থাকে। বর্তনী মঞ্চে বৈদ্যুতিক যন্ত্রাদি এবং অল্প কিছু তল আরোহিত সমাকলিত বর্তনী (ইন্ট্রিগেটেড সার্কিট) বা আইসি থাকে। সাধারণত এর একটি আইসিতে ইউ এস বি পোর্ট ব্যবহারের ইন্টারফেস বা মাধ্যম থাকে অন্য একটি আইসি মঞ্চস্থিত স্মৃতি চালনা করে এবং অপর আইসিটি হল ফ্লাশ স্মৃতি বা মেমরি।

সঠিক অনুচ্ছেদ শিরোনাম কোনটি?
titleA. ইতিহাস
titleB. নকশা এবং গঠন
titleC. ইউএসবি ২০
titleD. অত্যাবশ্যক অংশ
উত্তর: titleB
স্থির নক্ষত্রের সাপেক্ষে নিজের অক্ষের চারিদিকে পৃথিবীর একবার পূর্ণ ঘূর্ণনের সময়কালকে স্থির নক্ষত্র দিবস বলা হয়। এর মান ৮৬,১৬৪.০৯৮৯০৩৬৯১ গড় সৌর সেকেন্ড বা ২৩ ঘণ্টা ৫৬ মিনিট ৪.০৯৮৯০৩৬৯১ গড় সৌর দিন। চলায়মান নক্ষত্রের সাপেক্ষে পৃথিবীর একবার পূর্ণ ঘূর্ণনের সময়কালের মান ৮৬,১৬৪.০৯০৫৩০৮৩২৮৮ গড় সৌর সেকেন্ড বা ২৩ ঘণ্টা ৫৬ মিনিট ৪.০৯০৫৩০৮৩২৮৮ গড় সৌর দিন। এই সময়কাল স্থির নক্ষত্র দিবস অপেক্ষা ৮.৪ মিলিসেকেন্ড হ্রস্ব। এই দুই সময়কাল গড় সৌর দিবস অপেক্ষা ৩ মিনিট ৫৬ সেকেন্ড হ্রস্ব।

সঠিক অনুচ্ছেদ শিরোনাম কোনটি?
titleA. নক্ষত্র দিবস
titleB. ঘূর্ণনের পরিবর্তন
titleC. আপাত সৌর দিবস
titleD. কৌণিক বেগ
উত্তর: titleA
চৌধুরির বিরুদ্ধে সমস্ত অভিযোগ খারিজ করার জন্য বাংলাদেশ সরকরের সাথে বুঝাপড়া করতে ডঃ রিচার্ড বেনকিন এর দল কাজ করে । চৌধুরীর মতো বেনকিনও ইসলাম-ইস্রায়েল ফেলোশিপের একজন উপদেষ্টা বোর্ডের সদস্য। বেনকিন ও চৌধুরী মিলে চৌধুরির মামলা সম্পর্কিত তথ্য প্রচারের শক্তিশালী ভূমিকা রাখেন।

ইউরোপীয় সংসদ সালাহ উদ্দিন শোয়েব চৌধুরীকে রক্ষা করার জন্য ১৪ নভেম্বর ২০০৬ সালে একটি বিল উত্থাপন করেছিল। 

অস্ট্রেলিয়ার সংসদ 

ইংরেজি পেন 

নর্স্ক পেন 

ইতালীয় মুসলিম সমিতি 

হিউম্যান রাইটস ফর ইন্টারন্যাশনাল সোসাইটি 

আমেরিকান ইহুদি কমিটি 

আইএফএক্স 

মিশেল মালকিন 

বিদেশের প্রেস ক্লাব অফ আমেরিকা 

সঠিক অনুচ্ছেদ শিরোনাম কোনটি?
titleA. গ্রেফতার
titleB. প্রভাব
titleC. বিতর্ক
titleD. আন্তর্জাতিক সমর্থন
উত্তর: titleD
স্থানীয় বিশিষ্ঠ শিক্ষানুরাগী ব্যক্তিত্ব মরহুম অধ্যাপক আবদুর রউফ চৌধুরী স্থানীয় প্রাথমিক বিদ্যালয়ের জরাজীর্ণ ভবনের একটি কক্ষে ২০/২৫ জন ছাত্র/ছাত্রী নিয়ে ১৯৬৪ সালে ৬ষ্ঠ শ্রেণীর পাঠদান শুরু করেন।
স্থানীয় তিনজন শিক্ষক উক্ত পাঠদানে অংশ গ্রহণ করেন। এভাবে ৮ম শ্রেণী পর্যন্ত ক্লাস চালু করেন। ১৯৬৫ সালে বিদ্যালয়টি নিম্নমাধ্যমিক স্বীকৃতি লাভ করে। ১৬ বছর অতিক্রান্ত হওয়ার পর ১৯৮১ সালে উচ্চ মাধ্যমিক বিদ্যালয়ে রূপান্তরিত করার উদ্দেশ্য অত্র বিদ্যালয়ের প্রধান শিক্ষক জনাব আব্দুল মতিন চৌধুরী সহ শিক্ষানুরাগী সর্বজনাব মরহুম আবদুর রউফ চৌধুরী, জনাব ফররুখ আহমদ চৌধুরী, জনাব আমানুল হক চৌধুরী, জনাব কামাল উদ্দীন চৌধুরী,জনাব হাবিব উল্লাহ চৌধুরী, মাষ্টার নুরুল আলম সহ অনেকে উল্লেখযোগ্য ভূমিকা পালন রাখেন। পর্যায়ক্রমে কক্সবাজার জেলার চকরিয়া উপজেলার মুহাম্মদ বজলুল করিম কে উক্ত সদস্যরা স্কুলটা উচ্চ বিদ্যালয় গড়ার ব্যাপারে অনুরোধ করলে উনি ১২/০৭/১৯৮২ ইং সনে প্রধান শিক্ষক হিসাবে যোগদান করেন এবং যোগদানের পর থেকে কুমিল্লা মাধ্যমিক ও উচ্চ মাধ্যমিক শিক্ষা বোর্ডে পাঠদানের অনুমতি ও স্বীকৃতি লাভ করে। উনার কঠোর পরিশ্রমের ফলস্বরুপ বিদ্যালয়টি ধীরে 
ধীরে উন্নতির শিখরে ধাবিত হয়।

সঠিক অনুচ্ছেদ শিরোনাম কোনটি?
titleA. ফলাফল ও কৃতিত্ব
titleB. ইতিহাস
titleC. সহ-শিক্ষা কার্যক্রম
titleD. অবস্থান
উত্তর: titleB
পশ্চিমবঙ্গের ছোট গ্রাম সিদ্ধাতে সমর্পন জন্মগ্রহণ করেন। তার পিতা সুদর্শন মাইতি ও সুষমা মাইতির বড় সন্তান তিনি। উচ্চ মাধ্যমিক সম্পন্ন করার পরপরই তার পিতা মারা যান। সে সময় তার বয়স ছিল মাত্র ১৭ বছর। সমর্পনের মা তখন সংসার চালানোর জন্য স্কুল শিক্ষকতায় নিজেকে নিয়োজিত করেন। সমর্পণ বিদ্যালয় জীবন থেকেই বিভিন্ন টিপ্পনীর স্বীকার হতেন। কৈশোরে মেয়েদের প্রতি কিছুটা আকর্ষন থাকলেও কলেজে উঠার পর নিজের অভিমুখিতা সম্বন্ধে তিনি সম্পুর্ণ ভাবে নিশ্চিত হন।

সঠিক অনুচ্ছেদ শিরোনাম কোনটি?
titleA. পরিকল্পনা
titleB. ব্যক্তিগত জীবন
titleC. প্রাথমিক জীবন
titleD. পরবর্তী জীবন
উত্তর: titleC
রাজা সেজোং বহুমূত্র জটিলতায় অন্ধত্ব বরণ করেন এবং ১৪৫০ সালে মারা যান। তাকে ইয়োং সমাধি মন্দিরে (; ) সমাধিত করা হয়। রাজা সেজোং এর পরে তার স্থানে অভিষিক্ত হন তার বড় পুত্র মুঞ্জং। তবে রাজা সেজং পূর্বেই ধারণা করেছেন, তার অসুস্থ পুত্র খুব বেশি দিন দায়িত্ব পালন করতে পারবে না। তাই মৃত্যু শয্যায় দরবারে বিদ্বানদের বলে যান তার কনিষ্ঠ রাজ দৌহিত্র দানজং এর দেখভাল করতে। দুই বছর পরেই রাজা সেজং এর ভবিষ্যৎবানী সত্য হয়। মাত্র বারো বছর বয়সে জসুন আমলের ষষ্ঠ রাজা হিসেবে রাজা দানজোং আত্মপ্রকাশ করেন। তবে রাজা সেজং এর দ্বিতীয় পুত্র সেজো ১৪৫৫ সালে দানজোং এর কাছ থেকে রাজ ক্ষমতা করায়ত্ত করে নেয়। ছয়জন মন্ত্রীর একটি দল পুনরায় দানজোংকে সিংহাসনে বসানোর পরিকল্পনা করলে রাজা সেজো তাদের বিদ্বানদের কক্ষ রহিত করেন। তিনি দানজোং এবং রাজা সেজং এর আমলের বেশ কিছু মন্ত্রীদের মৃত্যুদন্ড দেন। 
দক্ষিণ কোরিয়ার রাজধানী সিওল সেজং স্ট্রীট এবং সেজং সেন্টার রাজা সেজং এর নামে নামকরণ করা হয়েছে। 

২০০৮ সালে কেবিএস চ্যানেলে "রাজা সেজং দ্যা গ্রেট" নামক ঐতিহাসিক নাটকে রাজা সেজং এর জীবনী তুলে ধরা হয়।



সঠিক অনুচ্ছেদ শিরোনাম কোনটি?
titleA. ভাষ্কর্য এবং জাদুঘর প্রদর্শনী
titleB. কোরিয়ান সৈন্যবাহিনীর শক্তিবৃদ্ধি
titleC. মৃত্যু এবং উত্তরাধিকার
titleD. সাহিত্য
উত্তর: titleC
স্যার অ্যান্ড্রু ফ্রেজার, বাংলার লেফটেন্যান্ট গভর্নর (১৯০৩-১৯০৮), বিংশ শতাব্দীর গোড়ার দিকে, এই স্থানটিকে "আবিষ্কার" করার জন্য তাঁকে কৃতিত্ব দেওয়া হয়। তাঁর প্রচেষ্টার স্বীকৃতি হিসাবে, গ্রামের একটি অংশের নাম ফ্রেজারগঞ্জ রাখা হয়েছে। সৈকতের কাছে একটি জরাজীর্ণ বাড়ি রয়েছে, স্থানীয়দের মতে ফ্রেজারই সেখানে থাকতেন।

সঠিক অনুচ্ছেদ শিরোনাম কোনটি?
titleA. অঞ্চল পরিদর্শন
titleB. ভূগোল
titleC. ক্রিয়াকলাপ
titleD. ইতিহাস
উত্তর: titleD
ফ্রান্সের এটেপলসে যুক্তরাজ্যের প্রধান সেনা মঞ্চায়ন ও হাসপাতালের শিবিরটি গবেষকরা তাত্ত্বিকভাবে মনে করেন স্প্যানিশ ফ্লুর কেন্দ্রস্থল। এই গবেষণাটি ১৯৯৯ সালে ভাইরাসবিদ জন অক্সফোর্ডের নেতৃত্বে একটি ব্রিটিশ দল প্রকাশ করেছিল। ১৯১৭ সালের শেষের দিকে, সামরিক রোগ বিশেষজ্ঞরা উচ্চ মৃত্যুর সাথে একটি নতুন রোগের সূত্রপাতের কথা জানিয়েছিলেন যা পরে ফ্লু হিসাবে স্বীকৃত হয়েছিল। 
জনাকীর্ণ শিবির এবং হাসপাতাল শ্বাসযন্ত্রের ভাইরাস ছড়িয়ে দেওয়ার জন্য আদর্শ স্থান ছিল। এই হাসপাতালটি হাজার হাজার রাসায়নিক হামলা এবং যুদ্ধের অন্যান্য হতাহতের শিকার ব্যক্তিদের চিকিৎসা দিয়েছে এবং ১০০,০০০ সৈন্য প্রতিদিন শিবিরের মধ্য দিয়ে যেত। এছাড়া এখানে একটি শূকরশালা ছিল এবং আশেপাশের গ্রামগুলি থেকে খাবারের জন্য নিয়মিত হাঁস-মুরগি সরবরাহ করত। অক্সফোর্ড এবং তার দল দাবি করে যে পাখিদের মধ্যে আশ্রয়কৃত উল্লেখযোগ্য পূর্ববর্তী ভাইরাসটি পরিবর্তিত হয়েছিল এবং তারপরে সামনের কাছাকাছি থাকা শূকরগুলিতে স্থানান্তরিত হয়। 

২০১৬ সালে প্রকাশিত চাইনিজ মেডিকেল সমিতির জার্নালের এক প্রতিবেদনে দেখা যায় ১৯১৮ সালের ভাইরাসটি কয়েক মাস ধরে ইউরোপীয় সেনাবাহিনীতে সংবাহিত হয়েছিল এবং সম্ভবত ১৯১৮ সালের মহামারী শুরুর বছরখানেক আগে থেকেই।

সঠিক অনুচ্ছেদ শিরোনাম কোনটি?
titleA. যুক্তরাজ্য
titleB. যুক্তরাষ্ট্র
titleC. মৃত্যু সংখ্যা
titleD. চীন
উত্তর: titleA
বেকার রানা চাকরি পাচ্ছে না। তার বন্ধু দিলদারের সাথে একই মেসে থাকে। দিলদার তাকে নিয়ে যায় তার উস্তাদের কাছে। উস্তাদ কালু খাঁর অনুমতি নিয়ে সে লোকের পকেট মারা শুরু করে। পকেট মারায় তাকে পরিপক্ক করে তুলে দিলদার। কিন্তু সে ধরা পরে যায় পিটার সাক্সেনার কাছে। পিটার তাকে তার চোরাকারবারিতে যোগ দেওয়ার আমন্ত্রন জানায়। রানা সাড়া দিয়ে পিটারের সাথে তার অফিসে দেখা করতে যায়। কিন্তু কালুর লোক তা দেখে ফেলে এবং কালুকে জানিয়ে দেয়। কালু রানাকে শাসায়। রানা পিটারের সাথে ফন্দি করে কালুকে এক বাগান বাড়িতে ডেকে নিয়ে খুন করে।

পিটার তাকে তার হীরা ব্যবসায়ের ক্রেতাদের সাথে পরিচয় করিয়ে দেয় এবং তাকে থাইল্যান্ড পাঠায়। থাইল্যান্ডে পিটারের লোক তাকে সাদরে গ্রহণ করে। সেখানে তার পরিচয় হয় আধা-বাঙালি আধা-থাই লিন্ডার সাথে। লিন্ডা তাকে থাইল্যান্ড ঘুরিয়ে দেখায়। এরই মাঝে লিন্ডার সাথে তার সম্পর্ক ঘনিষ্ঠ হতে থাকে। কিন্তু তাকে বাংলাদেশে ফিরে আসতে হয়। তাকে আবার যেতে হয় নেপালের কাঠমুন্ডুতে। সেখানে পিটারের ব্যবসায়িক বন্ধু জোশির হোটেলে গিয়ে ওঠে। জোশির সহকারী শিলা তাকে তাদের ব্যবসায়ের সকল কথা ফাঁস করে দিলে রানা জোশিকে সে কাজ করতে মানা করে। জোশি পিটারকে বাংলাদেশ থেকে ডাকিয়ে নিয়ে যায় এবং কথা কাটাকাটির এক পর্যায়ে জোশির গুলি পিটারের গায়ে লাগে। রানা তাকে ধাওয়া করলে জোশি পাহাড় থেকে পড়ে মারা যায়।

রানা বাংলাদেশে ফিরে এসে রেসেপশনিস্ট রেহানাকে বিয়ে প্রস্তাব দেয়। রেহানা প্রথমে নিমরাজি থাকলেও রানার অর্থবিত্তের কথা ভেবে রাজি হয়। কিন্তু পরদিন সে জানতে পারে আসলে রানা তার পূর্ব অপমানের প্রতিশোধ নিয়েছে। কালু খাঁ মারা যাওয়ার পর দিলদার তার অধীনে কাজ করতে চায়। তারা দুজনে পরিকল্পনা করে চলচ্চিত্র নির্মাণের কথা বলে গায়িকা ইয়াসমিন খানের গহনা হাতিয়ে নেওয়ার সময় তার কাছে ধরা পড়ে। ইয়াসমিন তাদেরকে শহর ত্থেকে যেতে বলে ছেড়ে দেয়। এভাবেই মানুষকে ধোঁকা দিয়ে চলতে থাকে তার জীবন।

সঠিক অনুচ্ছেদ শিরোনাম কোনটি?
titleA. সঙ্গীত
titleB. মূল্যায়ন
titleC. কাহিনী সংক্ষেপ
titleD. নির্মাণ
উত্তর: titleC
১৯৩১-৩২ মৌসুম থেকে ১৯৫৭-৫৮ মৌসুম পর্যন্ত যাদবিন্দ্র সিংয়ের প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী ও ধ্রুপদীশৈলী ব্যাটসম্যান যাদবিন্দ্র সিংয়ের ক্রিকেট পরিবারে জন্ম। পিতা পাতিয়ালার মহারাজা ছিলেন ও রঞ্জী ট্রফি দান করেন। ১৯৩২ সালে ইংল্যান্ড গমনের জন্যে আমন্ত্রণ পান। কিন্তু, রাষ্ট্রীয় কর্মকাণ্ডে ব্যস্ত থাকায় যেতে পারেননি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন যাদবিন্দ্র সিং। ১০ ফেব্রুয়ারি, ১৯৩৪ তারিখে চেন্নাইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৩৩-৩৪ মৌসুমে ইংল্যান্ড দল ভারত গমন করে। এ সফরে মাদ্রাজ টেস্টে অংশ নিয়ে ২৪ ও ৬০ রান তুলেন। এটিই তার একমাত্র টেস্টে অংশগ্রহণ ছিল। ১৯৩৫-৩৬ মৌসুমে জ্যাক রাইডারের নেতৃত্বে অস্ট্রেলিয়া দল অনানুষ্ঠানিক টেস্ট খেলার জন্যে ভারতে আসে। তিনি ভারত দলকে নেতৃত্ব দেন। ১৯৩৬ সালে ভারত দলকে নেতৃত্ব দিয়ে ইংল্যান্ড গমনের অন্যতম প্রার্থী ছিলেন।

সঠিক অনুচ্ছেদ শিরোনাম কোনটি?
titleA. কূটনৈতিক জীবন
titleB. বহিঃসংযোগ
titleC. খেলোয়াড়ী জীবন
titleD. প্রশাসনে অংশগ্রহণ
উত্তর: titleC
অপেরাজিতা গুরু মীনাক্ষীর কাছ থেকে ঋষি ভ্যালি স্কুলে গ্র্যান্ড পান্ডানালুর স্টাইলে ছয় বছর বয়সে ভরতনাট্যম শিখতে শুরু করেছিলেন এবং অবিচ্ছিন্ন নয় বছর এটি অধ্যয়ন করেছিলেন। ১৯৮০ এর দশকের গোড়ার দিকে, তিনি লন্ডনে আইকনিক বি রাম গোপাল (নৃত্যশিল্পী) থেকে তাঁর গুরু এস মীনাক্ষীকে শিখিয়েছিলেন। ঋষি ভ্যালির নৃত্যশিল্পীদের মধ্যে অপেরাজিতা এবং তার নাচের সঙ্গী সর্বাধিক বিশিষ্ট। একজন পেশাদার ধ্রুপদী নৃত্যশিল্পী হিসাবে, তিনি দুর্দান্ত ঋষি ভ্যালি নৃত্যের ঐতিহ্যের মশাল বহনকারী, যা সংস্কৃত, তেলেগু এবং তামিল ভাষায় অসাধারণ সুন্দর এবং সফল নৃত্য নাটককে জন্ম দিয়েছে - যেখানে তিনি সর্বদা প্রধান চরিত্রে অভিনয় করেছিলেন - প্রতিবছরের অধীনে মঞ্চস্থ হয়। অপেরাজিটা সাত বছর বীণা এবং কার্ন্যাটিক ভোকাল সংগীত নয় বছর বীণা জি ভিসালক্ষীর সাথে অধ্যয়ন করেছিলেন। 

অপেরাজিতা ঋষি ভ্যালি দ্বারা স্কুলের জন্য একটি নৃত্য নাটক কোরিওগ্রাফের জন্য আমন্ত্রিত হয়েছিল। তিনি কালিদাসের "কুমারসাম্বভম" থেকে একটি পর্ব তৈরি করেছিলেন যার জন্য মূল স্কোরটি তাঁর জন্য বারাণসীর পদ্মভূষণ পণ্ডিত ছন্নুলাল মিশ্র দ্বারা একচেটিয়াভাবে রচনা করেছিলেন, যার ফলে কয়েক দশক ধরে সুপ্ত ছিল ঋষি ভ্যালি নৃত্যের ঐতিহ্যকে পুনরুদ্ধার করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. পরিবার
titleC. পেশা
titleD. ভরতনাট্যম
উত্তর: titleD
এটা বলে রাখা উচিৎ, গবেষকগণ দেখিয়েছেন যে, আশাবাদীদের নির্দিষ্ট কিছু রোগ কম হয়। কিন্তু গবেষকগণ সাইকোলজিকাল ইন্টারভেনশন বা মানসিক হস্তক্ষেপের সাহায্যে ব্যক্তির আশাবাদের মাত্রা পরিবর্তনের ক্ষমতা এবং এর মাধ্যমে রোগের সময় অথবা রোগ হবার সম্ভাবনাকে পরিবর্তন করাকে এখনও দেখাতে পারেন নি। যদিও মায়ো ক্লিনিক নামক একটি গবেষক দলের একটি আর্টিকেল সেলফ টক বা নিজের সাথে নিজের কথা বলার মাধ্যমে ব্যক্তির নেতিবাচক দৃষ্টিভঙ্গিকে পরিবর্তন করে ইতিবাচক বা আশাবাদী দৃষ্টিভঙ্গি তৈরির পদ্ধতি সম্পর্কে প্রকাশ করেছে। এই কৌশলের মধ্যে ছিল। ইতিবাচক লোকজনের পরিবেশে থাকা, পরিবর্তনের স্থানকে সনাক্ত করা, ইতিবাচকভাবে নিজের সাথে কথা বলার চর্চা, হাস্যরসের বেলায় মুক্ত থাকা এবং একটি স্বাস্থ্যকর জীবন যাপন করা।

সঠিক অনুচ্ছেদ শিরোনাম কোনটি?
titleA. স্বভাবগত আশাবাদ
titleB. আশাবাদের উৎস্য
titleC. দৃষ্টিভঙ্গিকে নেতিবাচক থেকে ইতিবাচকে স্থানান্তর করা
titleD. জীবন অভিমুখিতা পরীক্ষা
উত্তর: titleC
সী মিদার হল গ্রীষ্ম দিনসমূহের একটি আত্মা যা স্কটল্যান্ডের উত্তর দ্বীপপুঞ্জ কাছাকাছি উত্তাল সাগর জলের বিদ্রোহ দমন করে। শেটল্যান্ড আইল্যান্ডের, বিশেষ করে জেলেরা, শয়তান থেকে সী মিদার আশ্রয় প্রার্থনা করে। সাগরের নিয়ন্ত্রণ শীতকালীন আত্মা তেরান দ্বারা পরিচালিত হয়, যতক্ষণ না সী মিদার মার্চের মধ্যবর্তী বসন্তকালীন মহাবিষুবে আসে। উভয় আত্মারা মানুষের কাছে অদৃশ্য। তেরান তার ঘোর শত্রু এবং দুইজন ভীষণভাবে যুদ্ধ করে। নিয়ন্ত্রণ লাভ করার চেষ্টায় প্রায়ই তারা সপ্তাহসমূহ ভরে যুদ্ধ করে। তাদের ঝগড়া প্রবল বেগে বাতাসের কারণ এবং সে তেরান কাছ থেকে সাগরের নিয়ন্ত্রণ নেওয়ার প্রচেষ্টায় সময় সাগরে বড় অস্থিতিশীলতা দেখা দেয়। দুই আত্মা একে অপরের উচ্ছেদ করার প্রচেষ্টায়, তেরানের কর্কশ আর্তনাদ ঝড়ের বাতাসের ভেসে আসে। দুইজনের মধ্যে বসন্তকালে যুদ্ধের সময়কে "ভরে তুল্লি" বা "বসন্তের সংগ্রাম" বলে আখ্যায়িত করা হয়। অবশেষে সী মিদার তেরানকে পরাজিত করে সমুদ্রের গভীরতায় তাকে নির্বাসিত করে। তেরানের পালিয়ে যাওয়ার প্রচেষ্টার কারণ হচ্ছে দুর্যোগপূর্ণ গ্রীষ্মকালীন আবহাওয়া।

এছাড়াও গ্রীষ্ম মাসের সময় সী মিদার নাকএলাভি দৈত্যকে সীমানার বাইরে রাখা, সদাশয় শ্রমিকদের দায়িত্ব গ্রহণ: সে প্রজনন ক্ষমতার মাধ্যমে জলজ প্রাণীদের ক্ষমতাবান করে, উষ্ণ ও শান্ত সমুদ্র, এবং একটি নমনীয় গানের মত গ্রীষ্মকালে মৃদু হাওয়া সঞ্চারিত করে। লোকাঁচারবেত্তা এবং ওকেনী বাসিন্দা ওয়াল্টার ট্রাইল ডেনিসেন বলে, গ্রীষ্মে সী মিদার শাসনকাল চলাকালে আইল্যান্ডের অবস্থার "বিশ্বাস করতে হয় যে, ওকেনী দ্বীপমালা স্বর্গবাসীর দ্বীপপুঞ্জ হয়ে উঠেছে"। কিন্তু সী মিদার অনবরত কাজের মাধ্যমে সবকিছু শান্ত এবং তেরানের উপর টানা নিয়ন্ত্রণ বজায় রাখা দায়িত্ব পালন করতে গিয়ে ধীরে ধীরে পরিশ্রান্ত হয়ে ওঠে।

শরত্কালে সময় এগিয়ে আসলে, সী মিদারের ক্লান্ত হয়ে পড়ে, এই সুযোগে তেরান মুক্ত হয়ে যায় এবং দু'জন মধ্যে দ্বন্দ্ব আবার আরম্ভ হয়। তাদের ক্ষমতার দ্বন্দ্বের কারণে অন্ধকার আকাশ এবং ঝোড়ো বাতাসের আর্তনাদ সাথে আবহাওয়া পরিবর্তন হয়। এই সময়, সংঘাতে তেরান বিজয়কে "গোর ভ্যালি" বলে আখ্যায়িত করা হয়। সমুদ্র এবং আবহাওয়া নিয়ন্ত্রণ তেরানের কাছে ফিরিয়ে দিয়ে সী মিদার চলে যেতে বাধ্য হয়। শীতকালে কোথায় গিয়ে তিনি থাকেন তার কোন বিস্তারিত জানা যায়নি কিন্তু তেরান দ্বারা সৃষ্ট ঝড়ের সময় জেলেদের একটি সান্ত্বনা থাকে যে, সী মিদার বসন্তে সতেজ এবং শক্তিশালী হয়ে ফিরে আসবে এবং আবার সমুদ্রের ওপরে তার বিদ্বেষপরায়ণ কবজা করবে তেরানকে উচ্ছেদ করে।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. লোক বিশ্বাস
titleC. ব্যুৎপত্তি
titleD. উদ্ভব
উত্তর: titleB
১৯৭০ সালে রাজ্জাক প্রখ্যাত পরিচালক জহির রায়হান পরিচালিত রাজনৈতিক-ব্যঙ্গধর্মী "জীবন থেকে নেয়া" ছবিতে অভিনয় করেন। গণঅভ্যুত্থান এবং আইয়ুবের সামরিক শাসন নিয়ে রাজনৈতিক-ব্যঙ্গধর্মী এই ছবিতে রাজ্জাককে পরাধীন দেশের একজন সচেতন নাগরিক ফারুক চরিত্রে দেখা যায়। এতে তার বিপরীতে ছিলেন সুচন্দা। একই সালে মধ্যবিত্ত ঢাকার নাগরিক সমস্যা ও যাপিত জীবনের গল্প নিয়ে এহতেশাম পরিচালিত রোম্যান্টিক-নাট্যধর্মী "পীচ ঢালা পথ" ছবিতে তার বিপরীতে প্রথমবার দেখা যায় ববিতাকে। ববিতা এর পূর্বে তার এবং সুচন্দার মেয়ের ভূমিকায় "সংসার" ছবিতে অভিনয় করেন। এই ছবির সফলতার ধারাবাহিকতায় রাজ্জাকার ববিতা জুটিকে নিয়ে বাবুল চৌধুরী নির্মাণ করেন "টাকা আনা পাই" (১৯৭০) এবং নজরুল ইসলাম নির্মাণ করেন "স্বরলিপি" (১৯৭০)। পিতা-পুত্রের সম্পর্কের টানাপোড়েন নিয়ে নির্মিত "টাকা আনা পাই" ছবিতে অভিনয় করেন। এতে তার পিতার চরিত্রে দেখা যায় শওকত আকবরকে। ছবিতে তাকে উচ্চ শিক্ষিত দরিদ্র পরিবারের সন্তান শহীদ চরিত্রে দেখা যায়, যে পরবর্তীতে বড়লোকের মেয়ের জামাই হয়ে পিতৃঋণ শোধ করার বাস্তবতার মুখোমুখি হয়।

রাজ্জাক-কবরী জুটি জনপ্রিয়তার ধারাবাহিকতায় এই জুটিকে নারায়ণ ঘোষ মিতার "ক খ গ ঘ ঙ" (১৯৭০) ও "দীপ নেভে নাই" (১৯৭০), নজরুল ইসলামের "দর্পচূর্ণ", নূরুল হক বাচ্চুর "যোগ বিয়োগ" (১৯৭০), আব্দুল জব্বার খানের "কাঁচ কাটা হীরে" (১৯৭০), কামাল আহমেদের "অধিকার" (১৯৭০), বাবুল চৌধুরীর "আঁকা বাকা" (১৯৭০), আলমগীর কুমকুমের "স্মৃতিটুকু থাক" (১৯৭১) এবং আলী কাউসারের "গাঁয়ের বধূ" (১৯৭১) চলচ্চিত্রে দেখা যায়। "ক খ গ ঘ ঙ" ছবিতে তাকে দেখা যায় এক দুরন্ত যুবক মন্টু চরিত্রে, যে তার পরিবারকে প্রচন্ড ভালোবাসে।

১৯৭১ সালে তিনি অশোক ঘোষ পরিচালিত "নাচের পুতুল" ছবিতে অভিনয় করেন। এতে তার বিপরীতে অভিনয় করেন শবনম। বাংলাদেশের স্বাধীনতার লাভের পর ১৯৭২ সালে প্রথম মুক্তি পায় রাজ্জাক অভিনীত "মানুষের মন" ছবিটি। মোস্তফা মেহমুদ পরিচালিত এই ছবির ব্যবসায়িক সফলতার মধ্য দিয়ে রাজ্জাকের যুগের সূচনা হয়। এতে তার বিপরীতে অভিনয় করেন ববিতা। এই ছবির সাফল্যের ধারাবাহিকতায় পরের বছর রাজ্জাক আর ববিতা জুটিকে নিয়ে অশোক ঘোষ নির্মাণ করেন "প্রিয়তমা" (১৯৭৩) এবং কবীর আনোয়ার নির্মাণ করেন "স্লোগান" (১৯৭৩)। "প্রিয়তমা" চলচ্চিত্রে খুরশিদ আলমের কণ্ঠে এবং রাজ্জাকের ঠোঁটে "আমার এই কলজেটায় চাক্কু মেরে" গানটি ব্যাপক জনপ্রিয়তা লাভ করে এবং ছবিটিও জনপ্রিয়তা লাভ করে।

১৯৭২ সালে "অবুঝ মন" চলচ্চিত্র দিয়ে রাজ্জাকের জুটি গড়ে ওঠে শাবানার সাথে। পরে তিনি শাবানার বিপরীতে সর্বাধিক ৪০টি চলচ্চিত্রে অভিনয় করেন। কাজী জহির পরিচালিত "অবুঝ মন" ছবিতে রাজ্জাক সদ্য পাস করা এক ডাক্তারের চরিত্রে অভিনয় করেন, যে ধর্ম ও সমাজের খাতিরে তার প্রেমকে বিসর্জন দেয়। এছাড়া একই বছর তাকে শাবানার বিপরীতে দেখা যায় "ওরা ১১ জন" এবং "চৌধুরী বাড়ি" ছবিতে। মাসুদ পারভেজ প্রযোজিত এবং চাষী নজরুল ইসলাম পরিচালিত "ওরা ১১ জন" বাংলাদেশের স্বাধীনতা যুদ্ধভিত্তিক প্রথম চলচ্চিত্র। এছাড়া ১৯৭২ সালে তিনি কামাল আহমেদের "অশ্রু দিয়ে লেখা", বাবুল চৌধুরীর "প্রতিশোধ", ইবনে মিজানের "কমলা রাণীর দীঘি", এস এম শফির "ছন্দ হারিয়ে গেল" এবং নারায়ণ ঘোষ মিতার "এরাও মানুষ" চলচ্চিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. সাফল্য ও পুরস্কারপ্রাপ্তি (১৯৭৬-১৯৮৮)
titleC. প্রতিষ্ঠা লাভ (১৯৭০-১৯৭৫)
titleD. পরিচালনায় সাফল্য (১৯৮৯-১৯৯৭)
উত্তর: titleC
মোল্লা ওমরের সঠিক জন্মতারিখ জানা যায় না। তবে ১৯৫৯ সালের কোনো এক সময় কান্দাহারের নিকটবর্তী শহর নোদেহতে তার জন্ম। তিনি জন্ম নিয়েছেন আফগানিস্তানের এক গরিব ভূমিহীন পরিবারে। বড় হয়েছেন কান্দাহার প্রদেশের ছোট্ট গ্রাম মেইওয়ান্দে, মাটির দেয়ালঘেরা কুটিরে। তিনি স্থানীয় ঘিলজাইয়ে গোষ্ঠীর একটি অংশ হোতাক উপজাতীর সদস্য। আফগানিস্তানের সবচেয়ে বড় নৃতাত্ত্বিক গোষ্ঠী পশতুনেরই একটি শাখা এটি। জন্মের আগেই বাবা মারা যাওয়ায় কমবয়সেই পরিবারের দায়িত্ব কাঁধে নিতে হয় ওমরকেই।
তিনি আফগানিস্তানের দারুল উলুম হাক্কানি মাদরাসায় পড়াশুনা করেছেন বলেও জানা যায়।

সঠিক অনুচ্ছেদ শিরোনাম কোনটি?
titleA. তালেবান গঠন
titleB. আফগানিস্তান ইসলামী আমিরাতের নেতা হয়ে ওঠা
titleC. ব্যক্তিগত জীবন
titleD. তালেবান গঠন
উত্তর: titleC
বর্তমানে জাসদ সভাপতি হাসানুল হক ইনু মহাজোট সরকারে তথ্য মন্ত্রী’র দায়িত্ব পালন করছেন। ১০ম জাতীয় সংসদে জাসদের মোট ৬ সংসদ সদস্য রয়েছেন। ১. হাসানুল হক ইনু এমপি (৭৬ কুষ্টিয়া-২), ২. শিরীন আখতার এমপি, (ফেনী-১), ৩. এ.কে.এম. রেজাউল করিম তানসেন এমপি, (বগুড়া-৪), ৪. লুৎফা তাহের এমপি (সংরক্ষিত মহিলা আসন), ৫. নাজমুল হক প্রধান এমপি (পঞ্চগড়-১), ৬. মাইন উদ্দিন খান বাদল এমপি (চট্টগ্রাম-৮)

১১তম জাতীয় সংসদ

১১তম জাতীয় সংসদে জাসদের সংসদ সদস্য দুজন। ১. হাসানুল হক ইনু এমপি (৭৬ কুষ্টিয়া-২), ২. শিরীন আখতার এমপি, (ফেনী-১)।

সঠিক অনুচ্ছেদ শিরোনাম কোনটি?
titleA. জাসদে ভাঙন
titleB. ইতিহাস
titleC. গ্রন্থসংকলন
titleD. ১০ম জাতীয় সংসদ
উত্তর: titleD